Rezultatele, împărtășite în revista științifică Nature, subliniază un progres major, în condițiile în care inundațiile sunt cel mai frecvent dezastru natural la nivel global, afectând aproape 1,5 miliarde de oameni.
Inteligența artificială a Google a triumfat în prezicerea inundațiilor prin antrenarea unor modele de învățare automată folosind o serie de date, care cuprind evenimente anterioare, citiri ale indicatoarelor râurilor, altitudine și informații despre peisaj.
Gigantul tehnologic a creat hărți detaliate și a făcut sute de mii de simulări pentru fiecare zonă.
Această metodă a permis modelelor să prognozeze cu exactitate inundațiile iminente, chiar și în zonele cu date puține.
Tehnologia a fost deosebit de benefică în regiuni slab reprezentate, precum Africa și Asia, unde predicția convențională a inundațiilor a fost problematică.
Previziunile Google privind inundațiile bazate pe inteligența artificială au fost puse la dispoziția a 460 de milioane de persoane din 80 de țări.
Compania a încorporat aceste previziuni în diverse platforme, precum Google Search, Google Maps și Android, alături de aplicația sa web Flood Hub, care și-a început activitatea în 2022.
(sursa: Mediafax)